section_heading: Karakteristike
paragraph_text: Carabobo također ima i snažnu poljoprivredu, koja proizvodi; rižu, pamuk, kukuruz, duhan, kavu, kakao i šećernu trsku. Brzi rast mliječne industrije samo djelomično podmiruje potrebe Caracasa. Goveda iz ravničarskog Llanosa tove se na pašnjacima oko Jezera Valencija, koje gotovo čitavo leži u istočnom Carabobu. Jedan od najvećih eksperimentalnih projekata u poljoprivredi provodi se u naselju Chirgua.